**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ 2025 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԸ ՀԱՍՏԱՏԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

ՀՀ Կոտայքի մարզի Աբովյան բազմաբնակավայր համայնքի 2025 թվականի համայնքի տարեկան աշխատանքային պլանը (այսուհետ՝ ՏԱՊ) մշակվել է՝ հիմք ընդունելով «Տեղական ինքնակառավարման մասին» Հայաստանի Հանրապետության օրենքի 18–րդ հոդվածի 1-ին մասի 4.1-րդ կետը և 82.1-րդ հոդվածի դրույթները, համայնքների տարեկան աշխատանքային պլանի մշակման մեթոդական ուղեցույցը։

Աբովյան համայնքի 2025 թվականի ՏԱՊ-ը բխում է համայնքի 2022-2026 թվականների զարգացման հնգամյա ծրագրով նախատեսված՝ 2025 թվականին իրականացվող ծրագրերից և համայնքի 2025 թվականի բյուջեով պլանավորված ծախսերից։

Համայնքի ՏԱՊ-ը համայնքի կողմից իրականացվելիք ծրագրերի ցուցանիշների պլանավորման, ծրագրերի առաջընթացի կիսամյակային և տարեկան հաշվետվողականության ու ծրագրերի մոնիթորինգի իրականացման գործիք է:

ՏԱՊ-ում ընդգրկվում են համայնքում իրականացվող համայնքի բյուջեից և այլ աղբյուրներից ֆինանսավորվող, ինչպես նաև ֆինանսավորում չպահանջող բոլոր ծրագրերը, այդ թվում` համայնքի ենթակառուցվածքների պահպանման, շահագործման և զարգացման, համայնքային ծառայությունների մատուցման, հիմնական միջոցների կառավարման, մարդկային ռեսուրսների կառավարման, ինչպես նաև միջազգային կազմակերպությունների ներդրումային, քաղաքացիական հասարակության և մասնավոր հատվածի աջակցությամբ և այլ ծրագրեր:

ՏԱՊ-ի կազմման նպատակն է հաջորդ հաշվետու ժամանակահատվածի համար կայացվող որոշումների որակի բարելավման և պլանավորման գործընթացի արդյունավետության բարձրացումը՝ համայնքի իրական կյանքի հետ կապն ապահովելու և ամրապնդելու միջոցով:

ՏԱՊ-ը հնարավորություն է տալիս ի մի բերել տարբեր աղբյուրներից ֆինանսավորվող ծրագրերն ու միջոցառումները:

Տարեկան պլանը օրացուցային տարվա գործունեության երթուղի է: Այն ներկայացնում է համայնքի նպատակները և նախանշում գործողություններ, որոնք պետք է ձեռնարկել այդ նպատակներին հասնելու համար: Բացի նպատակներից, տարեկան պլանը ներառում է նաև համայնքի բյուջեով նախատեսված ծախսեր, համայնքի սեփական և պատվիրակված լիազորություններից բխող ծրագրեր և կատարման ժամկետներ։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**